section_heading: O klubu
paragraph_text: Osnivačka skupština "FK Podrinje" je održana 2. kolovoza 1927. godine. Kao glavni osnivači i financijeri se navode Vaso Petrović, braća Milan i Luka Petrović te Meho Spajić. Igralište je bilo na lokaciji "Savića Bara", dok je na današnjol lokaciji - "Poloj" od 1946. godine. U početku je klub koristio crvene dresove s crnim prugama, a kasnije glavna boja kluba postaje plava. <br> Do 1941. godine, odnosno početka Drugog svjetskog rata, klub igra utakmice uglavnom s klubovima iz susjednih mjesta i gradova, kao što su Bijeljina, Zvornik, Loznica, itd. <br> Po završetku rata, klub se obnavlja, kada otvara novo igralište. Od sredine 1950.-ih počinje i s redovnim nastupima u okviru podsaveza iz Brčkoga. 1969. postaje član "Sjeveroistočne zonske lige BiH", tada lige trećeg stupnja u Jugoslaviji, ali nastupa samo jednu sezonu, te se vraća u "Podrućnu ligu Brčko. U sezoni 1982./83. je prvak "Regionalne lige Sjever", ali se ne uspijeva plasirati u "Republičku ligu Bosne i Hercegovine". <br> Zbog rata u BiH, u travnju 1992. godine dolazi do prestanka rada kluba, te progonstv većinskog muslimanskog stanovništva. Rad kluba se obnavlja u sezoni 1995./96., od strane novopridošlih srpskih naseljenika u Janju, te klub počinje s natjecanjem u "Trećoj ligi RS - Semberija, Majevica i Birač". Sljedećih godina dolazi do većeg povratka Bošnjaka, te od 2002. godine preuzimaju klub. Do 2010. godine klub je član "Druge lige RS" ili "Treće lige RS - Bijeljina". Od 2010. godine su članovi "1. lige RS", uz izuzetak sezone 2015./16.